SA-vrouehokkie klim ranglys | Nuus24
Kaapstad – Die Suid-Afrikaanse vrouehokkiespan het tot die tiende plek op die wêreldranglys geklim ná hul vertoning by die Olimpiese Spele in Londen.Die Proteas, wat deur Marsha Marescia aangevoer word, het tiende in Londen geëindig nadat hulle die uitspeelwedstryd vir die negende en 10de plek in ekstratyd met 2-1 teen Japan verloor het.Voor die aanvang van die Spele was die vrouespan in die 12de posisie op die Internasionale hokkiefederasie (FIH) se ranglys.Nederland, die Spele se goue medaljewenners, het hul plek bo-aan die ranglys verder verstewig. Suid-Afrika se mansspan, wat gesukkel het in Londen, is steeds twaalfde op die ranglys ten spyte van hul oorwinning van 3-2 oor Indië vir die 11de en 12de plekke se uitspeelwedstryd.Vir die jongste sportnuus volg Nuus24Sport op Twitter.– Sport24